Diari Oficial de la Generalitat Valenciana


Sumari del DOGV 9190, del 07-10-2021 (2021/9750)

RESOLUCIÓ de 21 de setembre de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de l'immoble situat al carrer Mallent i Meri, números 5, 7 i 9, de Paterna, realitzada per l'Ajuntament d'aquest municipi per a destinar-lo a Espai LABORA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9750


Data del document
:   21-09-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de setembre de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de l'immoble situat al carrer Mallent i Meri, números 5, 7 i 9, de Paterna, realitzada per l'Ajuntament d'aquest municipi per a destinar-lo a Espai LABORA. [2021/9750]  
L'Ajuntament de Paterna en Acord de plenari de 28 d'abril de 2021 va acordar la cessió gratuïta en la Generalitat de l'immoble situat al carrer Mallent i Meri, números 5, 7 i 9, de Paterna, per a destinar-ho a Espai LABORA.  
La Sotssecretaria de la Conselleria d'Economia Sostenible, Sectors Productius, Comerç i Treball, mitjançant escrit de 17 de maig de 2021, ha proposat l'acceptació de la cessió.  
La cessió s'efectuà segons el que es disposa en l'article 37 de la Llei 14/2003, de 10 d'abril, de patrimoni de la Generalitat, i la disposició addicional onzena de la citada llei que regula la mutació demanial.  
Segons aquest article 37 «Les administracions territorials de la Comunitat Valenciana podran afectar béns i drets demanials a un ús o servei públic competència de la Generalitat i transmetre-li la seua titularitat quan resulten necessàries per al compliment dels seus fins. L'Administració adquirent mantindrà la titularitat del bé mentre continue afectat a l'ús o servei públic que motive la mutació i, per tant, conserva el seu caràcter demanial. Si el bé o dret no és destinat a l'ús o servei públic o deixe de destinar-se posteriorment, revertirà a l'Administració transmitent, i s'integrarà en un patrimoni amb totes les seues pertinences i accessions».  
L'article 44 de la Llei 14/2003, de 10 d'abril, de patrimoni de la Generalitat, estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni indica que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic treball, ocupació i formació adscrit a la Conselleria d'Economia Sostenible, Sectors Productius, Comerç i Treball, a qui correspon la seua administració, defensa i conservació.  
En conseqüència, amb base en els citats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta, mitjançant mutació demanial, realitzada per l'Ajuntament de Paterna de l'immoble, local en planta baixa de l'edifici situat al carrer Mallent i Meri núms. 5, 7 i 9 de la citada localitat, amb una superfície útil de 719,95 m² que limita: nord i sud amb els baixos comercials de l'edifici on se situa; est, amb carrer Mallent i Meri i, oest, amb una plaça i jardí públics.  
Consta inscrit en el Registre de la Propietat de Paterna 2, en el tom 2472, llibre 1002, foli 202, finca 82555, inscripció 5a.  
Referència cadastral: 3976330QB2266T9940NH.  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió feta per l'Ajuntament de Paterna es realitza amb la condició de destinar l'immoble a Espai LABORA.  
  
Tercer  
En cas d'incompliment dels fins per als quals se cedeix l'immoble, una vegada sol·licitada la reversió per part de l'Ajuntament, i remesa com a acord de reversió a la conselleria competent en matèria de patrimoni, es tramitarà per aquesta el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Quart  
L'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic treball, ocupació i formació adscrit a la Conselleria d'Economia Sostenible, Sectors Productius, Comerç i Treball a qui correspon les competències demanials sobre aquest, inclosa la seua administració, defensa i conservació, sense perjudici d'una posterior adscripció a LABORA.  
  
Cinqué  
Notificar la present resolució a l'Ajuntament cedent així com a la Conselleria d'Economia Sostenible, Sectors Productius, Comerç i Treball i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la seua notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 21 de setembre de 2021.- El conseller d'Hisenda i Model Econòmic: Vicent Soler i Marco.